b'\n_START_ARTICLE_\nViadukt Wiesen\n_START_SECTION_\nLokacija\n_START_PARAGRAPH_\nViadukt Wiesen je del \xc5\xbeelezni\xc5\xa1kega odseka Davos-Filisur med Wiesenon in Filisurjem. Stoji le 300 metrov jugozahodno od Wiesenske \xc5\xbeelezni\xc5\xa1ke postaje. Na ju\xc5\xbeni strani je lo\xc4\x8den hodnik za pe\xc5\xa1ce in omogo\xc4\x8da dostop do Filisurja. Na zahodnem koncu viadukta je nedelujo\xc4\x8de Hippsche obra\xc4\x8dalno kolo - zgodovinska \xc5\xbeelezni\xc5\xa1ka signalizacija.\n_START_SECTION_\nZgodovina\n_START_PARAGRAPH_\nKonstrukcijo je oblikoval takrat glavni in\xc5\xbeenir pri Retijski \xc5\xbeeleznici, Henning Friedrich. Gradnja se je za\xc4\x8dela oktobra 1906, pod vodstvom drugega in\xc5\xbeenirja, Hansa Studerja. Z uvedbo \xc5\xbeelezni\xc5\xa1ke linije Davos-Filisur julija 1909 je viadukt za\xc4\x8del obratovati. Gradnja je stala skupaj 324.000 \xc5\xa1vicarskih frankov._NEWLINE_Gradbeni opa\xc5\xbe, ki se je uporabljal za gradnjo viadukta je zasnoval G. Marasi, uporabljeno je bilo okoli 500 kubi\xc4\x8dnih metrov lesa, zgradil ga je tesar iz Graub\xc3\xbcndena, Richard Coray._NEWLINE_Leta 1926 je viadukt navdihnil slikarja Ernsta Ludwiga Kirchnerja, da je naslikal delo Br\xc3\xbccke bei Wiesen.\n_START_SECTION_\nTehni\xc4\x8dni podatki\n_START_PARAGRAPH_\nViadukt Wiesen je 88,9 m visok in 210 metrov dolg. Njegov glavni razpon meri 55 metrov in je \xc5\xa1irok le 3,7 m, zaradi \xc4\x8desar je med najdalj\xc5\xa1imi glavnimi razponi zidanih mostov._NEWLINE_Zahodno od glavnega razpona sta dva loka, vsak razpetine 20 metrov. Vzhodno od glavnega razpona so \xc5\xa1e \xc5\xa1tirje loki, vsak od njih tudi z razponom 20 metrov._NEWLINE_Te tehni\xc4\x8dne zna\xc4\x8dilnosti delajo viadukt Wiesen za najve\xc4\x8djega na Retijski \xc5\xbeeleznici v kamnu in drugi najdalj\xc5\xa1i most.'